बरेआं- बरेआं गी हिन्दी च ‘बच’ आखदे न एह्‌दियां जड़ां जाल आंगर चबक्खे बिछी दियां होंदियां न जेह्‌ड़ियां निक्की औंगल दे बरोबर मुट्टियां होंदियां ते जड़ें दे गण्डें उप्पर रोम जनेह् होंदे न ते उनें गण्डें उप्परा गै सिद्दे-सिद्दे बू’टे उप्परा गी निकलदे न। जेह्‌ड़े त्रै चार हत्थ उप्परें गी उच्चें होंदे न। जिनें गी लम्मे पतले ते तलवार आंगर पत्तर होंदे न। बरेआं दे समूलचे बूटे च मुश्क औंदी ऐ पर जडें चा जादा। इनें जड़ें गी गै बरेआं आखदे न। एह्‌दा बूटा खो’बे आ’ली जमीनै च होंदा ऐ। सरुईसर सरें दे कण्ढै एह्‌दे बू’टै दिक्खने गी आम लभदे न।